**ГОДИШЕН ОТЧЕТ за 2023 г.**

***Националната програма за превенция и контрол на ХИВ и СПИ 2021-2025 г.***

Във връзка с превенция и контрол на ХИВ и СПИ през 2023 г. са проведени 22 лекции и 15 обучения в учебни заведения на област Добрич с обхванати общо 741 лица (686 ученика, 28 педагози и 27 медицински специалиста) по темите: “Превенция на ХИВ/СПИН” и „Превенция на сексуално преносими инфекции”. По време на образователните дейности и масови прояви са предоставени 1030 бр. здравно-образователни материали и 1205 бр. презервативи. Оказана е 33 бр. методична дейност по превенция на ХИВ/СПИН и СПИ на 54 лица (педагози, медицински специалисти и социални работници).

По повод 14-ти февруари – Денят на влюбените и 21.05.2023 г. – Ден за съпричастност със засегнатите от ХИВ/СПИН и Националната АНТИСПИН кампания, са проведени 8 масови прояви с 870 участника, в партньорство с общините и училищата от региона и медиите както следва:

* Информационна кампания в областта с разпространение на здравно-образователни материали сред млади хора;
* През месеците февруари и май са проведени лекции, обучения и викторини на теми: “Превенция на ХИВ/СПИН и СПИ”, “Превенция на рисково сексуално поведение” и „Контрацепция - нежелана бременност” в учебните заведения на област Добрич, съвместно с Местната комисия за борба с противообществени прояви на малолетни и непълнолетни на гр. Тервел и гр. Каварна;

По повод обявената от Министерството на здравеопазването Национална лятна АНТИСПИН кампания в периода 14-31.08.2023 г., от РЗИ-Добрич е проведена информационна кампания с 6 масови прояви и 700 участника - млади хора, плажуващи на територията на черноморските общини в областта. Разпространени са 320 бр. здравно-образователни материали и 520 бр. презервативи.

Във връзка с обявената от Министерството на здравеопазването Национална АНТИСПИН кампания за 01.12.2023 г. - Световен ден за борба срещу СПИН, на територията на област Добрич са реализирани 3 масови прояви с 365 участника, включващи обучения и викторини на млади хора, с предоставяне на здравно-образователни материали, презервативи и награди, осигурени с част от средствата, отпуснати по програмата, в общините Добрич, Каварна и Тервел. Дейностите са осъществени в партньорство с Местните комисии за борба с противообществени прояви на малолетни и непълнолетни на гр. Тервел и гр. Каварна; БМЧК-доброволци; ОМЦ „Захари Стоянов“-гр. Добрич; училищни ръководства. Разпространени са 150 бр. здравно-образователни материали и 370 бр. презервативи.

През отчетния период са изготвени 4 информационни бюлетина, които са публикувани на интернет страницата на РЗИ-Добрич и са разпространени до всички регионални медии. По повод лятната АНТИСПИН кампания, служител от отдел ДЗК е взел участие в предаване на радио „Добруджа“.

*Участие в работни срещи на национално ниво и обучения по програмата:*

Във връзка с писмо на МЗ служител от отдел ДЗК, дирекция ОЗ е взел участие в организираната Национална координационна среща на Консултативния съвет по ХИВ/СПИН и СПИ, ЛЗ с ОППИН и РЗИ в изпълнение на Национална програма за превенция и контрол на ХИВ и СПИ в Република България 2021-2025 г., през ноември 2023 г., в гр. Луковит.

В изпълнение на заповед на Министъра на здравеопазването 4-ма служители от отдел ДЗК при РЗИ-Добрич участваха в Междуинституционална среща по Националната програма за превенция и контрол на ХИВ и сексуално предавани инфекции, организирана от РЗИ-Варна в периода през месец декември 2023 г., с участието на служители от РЗИ-Шумен и РЗИ-Силистра.